Линукс инструменти

Инструменти за работа в конзола
Целта на настоящето изложение е да послужи за бърз справочник за всички налични инструменти/команди (които се срещат често в Линукс и Юникс), които се използвт от команден ред, които могат да са в услуга на програмистите. Те са подредени по азбучен ред. Инструментите в Линукс са много гъвкави и мощни, затова е препоръчително за повече подробности да бъде прегледана съответната man страницата (виж инструментите man и xman).
1 C
cat <име на файл> - показва съдържанието на текстов файл
convert <име на файл 1> <име на файл 2> - конвертира от един графичен формат в друг (виж също xwd)
2 D
dhcpcd <име на мрежово устройство> - опитва се да намери автоматична настройка по DHCP за зададеното мрежово устройство
dmesg - показва съобщенията от конзолата по време на стартиране на системата
3 G
glxinfo - показва информация за ползваните видеокарта и дисплей
4 I
identify <име на файл> - информация за графичен файл.
identify -verbose <име на файл> - пълна информация за графичен файл
ifconfig - дава информация за мрежовите връзки на компютъра
5 J
jobs - показва текущите работи (извиканите от потребителя процеси на текущия терминал)
6 L
less - филтър на изходните данни. например:
ls -al | less
Клавишите за навигация jklh работят както в редактора vi, q излиза от режима на гледане, s запазва изходните данни в нов файл
7 M
man <име на инструмент> - дава подробна информация за начините на употреба на инструмента и свързани инструменти
8 P
passwd - сменя паролата на потребител
pwd - показва текущата директория
9 S
shutdown - изключва компютъра
sleep <секунди> - спира скрипт за определени секунди
startx - стартира X Window сървъра
su - сменя активния потребител да стане свръхпотребителя (root)
10 T
top - таблица на работещите процеси (виж. kill и term)
11 X
xcalc - калкулатор работещ под X графичен сървър
xclock - часовник, работещ под X
xman - версия на man за X
xsetroot -solid <цвят> - смяна на фона на X сървъра с цвят
xsetroot -bitmap <име на файл>.xbb - смяна на фона на X сървъра с текстура
xwd -out <име на файл>.xwd - записва съдържанието на прозорец във файл
xwd -root -out <име на файл>.xwd - записва съдържанието на целия екран във файл


Теория на свободата

* Първа част - Светът
* Втора част - Излизане
* Трета част - Завръщане
* Четвърта част - Абсолютна свобода
Преводи на текста можете да откриете още с наименованията Йога сутрите на Патанджали или Самкхя сутра. Текста се променя постоянно с цел той да стане по-ясен, а промените се качват периодично на , където можете да изразите мнението си или коментирате точките.


Как да си кирилизираме мобилния телефон

ahdreivrabeca -65@abv.bg
1 Увод
Тази книга има за идея да даде практични съвети на интересуващите се как да си кирилизират мобилния телефон. Под кирилизация имаме в предвид, разбира се, това да можем да възпроизвеждаме, четем, пишем и визуално да настроим мобилния си телефон така че информацията в него да е изцяло или частично на кирилица в частност, по подразбиране, \
2 Интересна информация
1. Всеки мобилен телефон, за който е създаден софтуеър на български, може да показва менюто си на български език.
2. Възможно е да пишем и получаваме кратки съобщения (КС) на български език (кирилица).
3 Начини
Има няколко основни начина по които можем да си кирилизираме мобилния телефон:
3.1 Да го купим кирилизиран/да го настроим на български ако той е вграден
В България закупуването на кирилизирани телефони е лесно, защото повечето магазини продават телефоните кирилизирани. В други държави това е по-трудно, но не и невъзможно. Много от телефоните се продават с няколко вградени езика в тях. Ако българският не е част от тях, можем да питаме дали е възможно да го добавят. (вижте Да го дадем в сервиз/магазин да го кирилизират по-долу). Въпреки, че телефонът се купува от друга държава, съществува софтуер за дадения телефон на различни езици в това число и българския, който може да бъде използван. Ако българският е част от другите вградени езици, но не е избран като език по подразбиране, прочетете упътването на телефона за езици как да го промените. Ако това е налице, с няколко щраквания на бутоните ще можете да виждате менюто на телефона си на български, да пишете на български и да получавате на български/кирилица КС.
3.2 Да го дадем в сервиз/магазин да го кирилизират
В България, както и по света се предлага услуга за настройка на телефона, която да го направи на желания от потребителя език. За много от съвременните марки телефони съществува софтуеър на многобройни езици включително и на български. Много магазини/сервизи предоставят информация с какви телефони работят и можете да прецените дали ще могат да ви помогнат. В общи линии кирилизацията представлява добавяне на българският език към съществуващият език на телефона. Според желанието, можете да добавите езика, да заместите съществуващия език, да изберете кои езици да бъдат на телефона ви и всякакви други комбинации.
3.3 Да го кирилизираме сами
Ако в телефона няма вградена кирилица/български език, можем да използваме хардуерно устройство като донгъл с което да си кирилизираме мобилния телефон сами. Често донгълът идва със софтуера, който ни е необходим за кирилизиране на телефона. Ако не идва със софтуер, този софтуер може да се намери безплатно в интернет. Добро място за намиране на богата гама донгъли по интернет е Ибей (eBay).
4 Комуникации
В тази секция се записва информация за различни видове комуникации като КС, Интернет и други между кирилизиран и не кирилизиран телефон според мобилния оператор.
4.1 САЩ
*Т-Мобил (T-Mobil)
#Некирилизиран телефон разчита КС пратени на кирилица от друг телефон (това обаче зависи и от апарата вижте по-долу).
#Некирилизиран телефон ползващ друг доставчик (не е ясно кой точно и дали важи за всички) има проблем с разчитането на КС на кирилица изпратен от Т-Мобил телефон.
#Телефоните имат проблем с разчитането на КС на кирилица изпратено от уеб страницата на Т-Мобил.
#Телефоните получават без проблем КС на кирилица изпратен от друга държава (България).
#Разчитането на КС на даден телефон зависи от самия телефон, дори и двата да са в системата на Т-Мобил. Това май се отнася и за други доставчици. Не е ясно как да се прецени кой телефон може да разчита КС на кирилица и кой – не без да се пробва. Вероятно в самия наръчник на телефона има информация за това дали поддържа други азбуки и кои точно.
4.2 България
*Глобул (Globul)
#Два телефона могат да си обменят КС на кирилица.
#Телефоните имат проблем с разчитането на КС на кирилица изпратено от уеб страницата на Глобул.
#Изглежда, че комуникацията с КС между два телефона е различна от тази между Интернет и телефон.
#Повечето телефони, които могатaa да пишат на кирилица и имат клиент за е-поща изпращат е-писма, които се четат безпроблемно.


Форматиращи символи на C++

Форматиращите символи на C++ са специални символи, които ви позволяват да изкарвате на екрана определени букви/знаци, включително и такива, които преместват на нов ред, връщат в началото на реда и други. Те трябва да се слагат в кавички, като стрингове, например "End Of Line\n"
Име, Обяснение
\n, Преминаване на нов ред и връщане курсора в началото на реда
\r, Връщане курсора в началото на същия ред
\t, Табулация (Tab)
\', Единична кавичка (')
\", Двойни кавички (")
\\, Обратна наклонена черта (\)
\0, Край на низ
\ЦЦЦ, Знак с код ЦЦЦ в w:осмична бройна система (Ц е цифра от 0 до 7, а ЦЦЦ е от 0 до 255)
\xЦЦ, Знак с код ЦЦ в w:шестнадесетична бройна система (Ц е цифра от 0 до 9, от a до f или от A до F, а ЦЦ е от 0 до 255)

Програмиране на С++


Парадигма на език за програмиране. Що е то?

1 Процедурно програмиране
Процедурното програмиране е парадигма, при която кодът се разделя на няколко модула/пакета.
Една програма написна на език с процедурна парадигма се състои от един или повече модула, като
някои от модулите биха могли да бъдат библиотеки, създадени предварително от други програмисти.
Всеки модул е съставен от една или повече подпрограми. Една подпрограма може да е съставена
от функции, процедури или методи - в зависимост от възприетата терминология за съответния език за
програмиране.
Възможно е съществуването на няколко полета на видимост - тоест една подпрограма може да
включва в себе си други подпрограми, които от своя страна също биха могли да включват други подпрограми. Елементите на едно поле на видимост са недостъпни за външните нему полета на видимост.
Процедурното програмиране има следни предимства:
* по-добра разбираемост и по-лесна подръжка
* повече гъвкавост
* поощрява добрият програмен дизайн
2 Обобщено програмиране
Това е подход, който позволява една стойност да бъде от различни типове, стига тя да отговаря на
определини условия. Това свойство е известно още и като полиморфизъм. Обобщеното програмиране добива популярност най-вече заради употребата на шаблони(templates). Шаблоните позволяват писането
на код, който не зависи от типа на променливите, които се използват. Стандартната Шаблонна Библиотека (STL) е базирана върху употребата на шаблони.
3 Обектно-базирано програмиране
На обектно-базираното програмиране може да се гледа като: прототипно-базирано програмиране или като ограничена версия на обектно-ориентираното програмиране със следните ограничения:
* няма непосредствено наследяване
* няма полиморфизъм
* много малка част от наличните променливи са обекти (обикно GUI компонентите са били такива)
Обектно-базираното програмиране е крачката, която в последствие е довела до въвеждането на концепцията за класове.
4 Обектно-ориентирано програмиране
Обектно-ориентираното програмиране (ООП) е подобрение на обектно-базираното програмиране, което
позволява по-добра повторна употреба на съществуващия код и по-разбираемо представяне на сложни и
големи софтуерни системи чрез по-добра абстракция (скриване на имплементацията).
Съществуват различни определения за ООП. В най-общи линии това е техника на програмиране, при която
софтуерът е съставен от обекти, които отразяват "същноста" на нещата, а не толкова тяхната обвързаност компютърният код.
4.1 Обекти
Обектите са логически единици, които съдържат както код, така и данни. Човек е склонен да възприема
заобикалящият го свят под формата на обекти. Нека да разгледамие един такъв обект - автомобил.
За да представим идеята за автомобил чрез програмен код ние ще използваме съвкупност от данни,
наречена клас.
Класът съдържа обекти и методи. Пример за обекти са двигател, гориво и т.н.. Методите са
действията, дифинирани от съответния клас - например запалване, спиране, завиване и т.н..
С други думи обекти + методи = клас.
Обектът е инстанция на класа, който я е създал, и притежава неговите характеристики (данни и методи). Всички обекти се създават като "отражения" на даден клас. Обектът отразява йерархията и "родствените" връзки на съответния клас.
4.2 Полиморфизъм
Полиморфизмът позволява едно и също име да се използва многократно за различни цели - тоест едно име
се използва за да представи общия случай, като конкретните действия зависят от типа на данните.
4.3 Капсулиране
Капуслирането позволява "обединяването" на данни и изпълним код (методи).
Този ефект се постига чрез използването на класове:
class addition
{
int a,b;
public:
void read()
{
cout << "\n Enter two numbers";
cin >> a >> b;
}
void print()
{
cout << "\n first number:" << a;
cout << "\n Second number:" << b;
}
int cal()
{
return a + b;
}
};
В по-горния пример видяхме, че класът аddition обединява данни (int a,b) и
методи print(), read(), cal(). За да получим достъп до въпросните методи трябва да използваме
обект:
int main()
{
addition obj;
obj.read();
obj.cal();
obj.print();
return 0;
}
4.4 Наследяване
Наследяването е процес, при който един клас (наричан подклас) "наследява" свойствата на друг клас
(наричан родителски клас, суперклас или базов клас). Един подклас може да е родителски клас за други
класове. Когато един клас наслядава своя родителски клас, той наследява както неговите свойства (методи и обекти) така и свойствата на неговите родителски класове. По този начин е възможно
да се създаде сложна йерархия от класове и подкласове.
4.5 Множествено наследяване
Един клас наследява няколко базови класа.
class A {int a;}
class B {int b;}
class C {int c;}
class D: public A, public B, public C {int d;}
int main()
{
D obj;
obj.a = obj.b = obj.c = obj.d = 90;
cout << obj.a << obj.b << obj.c << obj.d << endl; //90909090
return 0;
}
В по-горния пример е показан синтаксиса за множествено наследяване.

Програмиране


Функция в C++

Функция на C++ е начин да се разделят блоковете код на части. Те предоставят на програмиста начин да раздели програмата си така, че да не трябва непрекъснато да се пише един и същи код, а просто да извика функцията. Чрез функциите кода се поддържа малък, чист и функционален. Изобщо функциите са хубаво нещо.
Всяка функция има три части — прототип (незадължителен, но препоръчителен), заглавна част и тяло.
----
Прототипът указва на компилатора, че определена функция съществува, но тялото на функцията е някъде другаде. Бихте могли и да не пишете прототип, като сложите заглавната част и тялото над всички извиквания на функцията, но в някои случаи това е невъзможно. Освен това, прототипа помага за изчистването и разбираемостта на кода, което е и главната цел на функциите. Прототипът има следния синтаксис:
<връщан тип> <име> ([тип] [параметър1], [тип] [параметър2],...);
Връщания тип може да бъде всеки тип променлива. Ако не искате функцията да връща тип, то в полето <връщан тип> трябва да напишете void.
Името на функцията трябва да бъде съставено от символите A-Z, a-z, 0-9 и _ (долна черта), като не може да започва с цифра. Името трябва чисто и ясно да обяснява какво прави функцията, нито прекалено дълго, нито прекалено късо. Разбира се, вие избирате името, така че функцията ви може да се казва и F().
Последната част от прототипа е опис на параметрите. Това е списък със стойности, които се предават на функцията. Те могат да бъдат колкото поискате, или може изобщо функцията да не приема параметри. Ако не искате да предавате стойности на функцията, тогава оставете мястото между скобите празно или просто напишете в тях void. Ако функцията приема повече от един параметър, то трябва да ги разделите със запетаи. Ето няколко примера за прототипи:
double Square(double Number);
void ShowHelp(void);
double Area(double Width, double Height);
За да извикате някоя от тези функции, напишете например
Square(5);
ShowHelp();
Area(5,10);
----
Заглавната част се пише непосредствено преди тялото на функцията, за да укажете на компилатора коя функция ще описвате. Заглавната част има същия синтаксис като прототипа, но без ';' накрая. Например
double Area(double Width, double Height)
----
Тялото на функцията е този код, който всъщност се изпълнява; то е това, което прави функцията. Тялото започва с отворена фигурна скоба и завършва със затворена фигурна скоба ({ и }). Между тях трябва да напишете кода на функцията. Ето например реализацията на функцията Area:
double Area(double Width, double Height)
{
double Ar=Width*Height;
return Ar;
}
Чрез return указвате какво връща функцията, в случая лицето на правоъгълник с размери Width и Height. Тоест, ако напишете в main или в някоя друга функция следното:
cout<<Area(5,10)<<endl;
на екрана ще се изпише 50.

Програмиране на С++


Типове променливи в C++

Типовете променливи в C++ се различават само по това от колко байта се състоят. Един байт има 8 бита, като всеки бит може да е 0 или 1. Когато се избира от какъв тип да е дадена променлива, се взима най-малкия тип, който би могъл да обхване най-голямата възможна стойност на променливата. Ето типовете и съответните им обхвати за популярните процесори от серията x86:
Описателно име Име на C++ Байтове Обхват
Булев, bool, 1, TRUE OR FALSE
Знак, char, 1, -128–127
Знак с код без знак, unsigned char, 1, 0–255
Малко цяло число, short, 2, –32 768–32 767
Малко цяло положително число, unsigned short, 2, 0–65 535
Дълго цяло число, long, 4, –2 147 483 648–2 147 483 647
Дълго цяло положително число, unsigned long, 4, 0–4 294 967 295
Цяло число, int, *, *
Цяло положително число, unsigned int, *, *
Малко дробно число, float, 4, 3.4E ± 38
Дробно число, double, 8, 1.7E ± 308
Голямо дробно число, long double, 10, 3.4E 4932–1.1E 4932
*''Размерът и обхватът на int е различен за различните компилатори — за 16-битовите те са същите като за short, а за 32-битовите — като за long.''

Програмиране на С++


Менителница

Менителницата е вид ценна книга.
1 Примерни менителници
''Това са примери за менителница, използването им в този вид е на лична отговорност на ползвателя''.
1.1 Бланкова менителница
МЕНИТЕЛНИЦА
Долуподписаният __________________________________________________________________________________________________________________________________________________________________________________________________________________________________________________________________________________________________________________________________________. г.
Падеж: .20_ лева (_____________________. г. .............................................................................../подпис/
...............................................................................„Ааа” ООД


Програмиране на С++

1 Увод
Тази УикиКнига е предназначена за хора, които са програмисти или вече имат известен опит свързан с програмиране.
2 Съдържание
Като начало
#Какво е език за програмиране
#Какво е програма
#Изходни файлове
#Какво означава статично-типизиран, свободно-форматируем, много-парадигмен език за програмиране
##Парадигма на език за програмиране. Що е то?
#Компилатор
#Препроцесор
#Форматиране на изхода в C++
#Форматиращи символи на C++
#Типове променливи в C++
#Заглавни файлове в C++
#Функции в C++
3 Основни понятия
##
4 Обекти и обектно-ориентирано програмиране
##
5 Стандартна библиотека с шаблони: Standard Template Library, STL
#include (iostream);
#
#include "iostream.h"
#include "math.h"
int index_array=0, temp_index_3=0, temp_index_4=0;
float x_1[20], y_1[20];
float x_2[20], y_2[20];
float x_3[20], y_3[20];
float x_4[20], y_4[20];
float distance_3, distance_4, temp_3, temp_4;
char exit_loop;
void enter_data(){
do{
do{
cout<<"Vavedete tochka ot II kvadrant, x<0, y>0\n";
cout<<"x2["<<index_array<<"]=";cin>>x_2[index_array];
cout<<"y2["<<index_array<<"]=";cin>>y_2[index_array];
}while (x_2[index_array]>=0 || y_2[index_array]<=0);
do{
cout<<"Vavedete tochka ot III kvadrant, x<0, y<0\n";
cout<<"x3["<<index_array<<"]=";cin>>x_3[index_array];
cout<<"y3["<<index_array<<"]=";cin>>y_3[index_array];
}while (x_3[index_array]>=0 || y_3[index_array]>=0);
do{
cout<<"Vavedete tochka ot IV kvadrant, x>0, y<0\n";
cout<<"x4["<<index_array<<"]=";cin>>x_4[index_array];
cout<<"y4["<<index_array<<"]=";cin>>y_4[index_array];
}while (x_4[index_array]<=0 || y_4[index_array]>=0);
do{
cout<<"Vavedete tochka ot I kvadrant, x>0, y>0\n";
cout<<"x1["<<index_array<<"]=";cin>>x_1[index_array];
cout<<"y1["<<index_array<<"]=";cin>>y_1[index_array];
}while (x_1[index_array]<=0 || y_1[index_array]<=0);
cout<<"Exit Y/N:";
++index_array;
cin>>exit_loop;
}while (exit_loop!='Y' && exit_loop!='y' && index_array<20);
}
void closest_point(){
temp_3=sqrt(pow(x_3[0],2)+pow(y_3[0],2));
distance_3=temp_3;
temp_4=sqrt(pow(x_4[0],2)+pow(y_4[0],2));
distance_4=temp_4;
for (int i=1;i<index_array;++i){
distance_3=sqrt(pow(x_3[i],2)+pow(y_3[i],2));
distance_4=sqrt(pow(x_4[i],2)+pow(y_4[i],2));
if (distance_3<temp_3){
temp_3=distance_3;
temp_index_3=i;
}
if (distance_4<temp_4){
temp_3=distance_3;
temp_index_4=i;
}
}
cout<<"\nNaj-blizka tochka do koordinatnoto nachalo v III kvadrant e:\n";
cout<<"x3["<<temp_index_3<<"]="<<x_3[temp_index_3]<<",
y3["<<temp_index_3<<"]="<<y_3[temp_index_3]<<"\n";
cout<<"Razstoianie do koordinatnoto nachalo = "<<distance_3;
cout<<"\n\nNaj-blizka tochka do koordinatnoto nachalo v IV kvadrant e:\n";
cout<<"x4["<<temp_index_4<<"]="<<x_4[temp_index_4]<<",
y4["<<temp_index_4<<"]="<<y_4[temp_index_4]<<"\n";
cout<<"Razstoianie do koordinatnoto;
}
float calculate_contour(){
float l1=0, l2, l3, l4;
l2=sqrt(pow(x_2[0]-x_3[0],2)+pow(fabs(y_2[0])+fabs(y_3[0]),2));
l3=sqrt(pow(fabs(x_3[0])+fabs(x_4[0]),2)+pow(y_3[0]-y_4[0],2));
l4=sqrt(pow(x_4[0]-x_1[0],2)+pow(fabs(y_4[0])+fabs(y_1[0]),2));
for (int i=1;i<index_array;++i){
l1+=sqrt(pow(fabs(x_1[i-1])+fabs(x_2[i]),2)+pow(y_1[i-1]-y_2[i],2));
l2+=sqrt(pow(x_2[i]-x_3[i],2)+pow(fabs(y_2[i])+fabs(y_3[i]),2));
l3+=sqrt(pow(fabs(x_3[i])+fabs(x_4[i]),2)+pow(y_3[i]-y_4[i],2));
l4+=sqrt(pow(x_4[i]-x_1[i],2)+pow(fabs(y_4[i])+fabs(y_1[i]),2));
}
return l1+l2+l3+l4;
}
int main{
enter_data();
cout<<"Daljinata na otworenia kontur e,;
closest_point();
}
6 Приложения
##

Програмиране на С++


Форматиране на изхода в C++

Форматиране на изхода в C++ означава да се промени начина, по който потоците в C++ изкарват текст на екрана или във файл. За да го направите, трябва да използвате член-функцията на ostream setf. Тя е дефинирана по следния начин:
long setf(long flags);
Параметърът flags показва кои флагове искате да зададете (може да са няколко, комбинирани с битово ИЛИ). Таблица за различните флагове има малко по-долу. Функцията връща предишното състояние на флаговете.
Ако искате да премахнете зададен флаг, може да използвате другата член-функция unsetf:
long unsetf(long flags);
Отново параметъра flags показва кои флагове искате да премахнете, а функцията връща предишното състояние на флаговете.
Следва таблицата за възможните флагове:
Бит, Име, Обяснение
1, left, подравнява вляво на полето
2, right, подравнява вдясно на полето
3, internal, слага знака (+/-) в началото на полето, а самото число в края му
4, dec, преобразува изкарваните числа в десетична бройна система
5, oct, преобразува изкарваните числа в осмична бройна система
6, hex, преобразува изкарваните числа в шестнайсетична бройна система
7, showbase, показва бройната система (0 пред осмични и 0x пред шестнадесетични числа)
8, showpoint, винаги показва десетична точка
9, uppercase, шестнадесетичните букви (a,b,c,d,e,f) се изписват главни
10, showpos, винаги показва знака на числото (дори да е +)
11, scientific, представя числата в „научен“ формат (с експонента)
12, fixed, представя числата с фиксирана десетична точка
13, initbuf, при всяко изкарване на текст се flush-ват буферите
?, showalpha, bool-числата се показват като true и false вместо 1 и 0
Забележка: преди всеки флаг трябва да поставите „ios::“
Например: setf(ios::showpoint|ios::fixed);----
Има и други начини за форматиране, които не са флагове, и се задават по следния начин:
<ostream object> << <modificator>;
Следва таблица за възможните модификатори:
Име, Обяснение
dec, десетично преобразуване
hex, шестнайсетично преобразуване
oct, осмично преобразуване
endl, изкарва нов ред и flush-ва изхода
ends, изкарва символа край на низ '\0'
flush, изпразва буфера на потока
setbase(int), променя базата на числото
resetiosflags(long), нулира ios флагове
setiosflags(long), задава ios флагове
setfill(int), задава символ за запълване на празното място в полето
setprecision(int), задава прецизност за дробните числа
setw(int), задава ''минималната'' дължина на полето

Програмиране на С++


Четвърта част - Абсолютна свобода

1. Успехът преминава през овладяването на начинът ни на живот, на помощните средства, на понятията, на опростяването, до осъзнаването.
2. Чрез преходът от едното към другото ние се приближаваме към основната причина.
3. Практиките и методите не са истинската еволюция на организма, но помагат за отстраняването на препятствията.
4. Организмът е възникнал в следствие от себеопределянето/ деленето.
5. Въпреки че организмите външно се различават един от друг, в основата си са еднакви.
6. От тях - формиращият се чрез вглъбяване се освобождава от впечатления и скрити следи.
7. Овладелият себе си вижда действията си като безпогрешни, докато другите определят дейтвията си като грешни, правилни или се колебаят.
8. От тях произлизат склонностите и инстинктите, които са необходими, за да се призове повторение на развитието на резултатите от действията ни.
9. Въпреки разликата по форма, време и място, съществува връзка между паметта и причините, призоваващи повторение на развитието на резултатите от действията ни.
10. Те нямат начало, така както стремежът за живот и щастие е вечен.
11. Формирането им става на основата на причина, следствие, извършител и цел, то при отсъствие на основата, няма да се формират и те.
12. Минало и бъдеще имат своя собствена същност,така както и качествените определености имат различни пътища във времето.
13. Качествените определености са скрити или проявени и принадлежат към същността на трите състояния.
14. Истината става видима когато сме готови за вътрешни промени.
15. При виждането и разбирането на елементите на истината съществува различие помежду ни в яснотата на виждане, която е в зависимост от близоста ни до истината.
16. Дали истината ще ни увлече да я търсим, зависи от това, дали ще ни повлияе.
17. Ако не ни повлияе истината, това не значи че тя не съществува.
18. Начинът на работа на ума винаги може да стане известен на притежателя, който е неизменен дух.
19. Умът не може да познае себе си, защото той също е средство.
20. От това е и невъзможността да познава нещата самостоятелно.
21. Ако допуснем да се ровим в съдържанието на паметта на други хора, е възможно да започнем да възприемаме чуждите неща. Възприемането дори на част от тях, които биват програми и информация, ще доведе до смесването им с нащите неща в паметта, което неминуемо ще предизвика объркване на живота ни.
22. Когато ума е освободен от влиянията на събитията, може да използва своя висш разум и да отразява формата му.
23. Ако умът може да отразява познаващият и познаваното, става всеведущ.
24. Ако умът отразява безкрайно много впечатления, започва да работи за другите хора и да изпълнява чужди функции.
25. Ако видим различието, в нас повече няма да присъства съмнение относно съществуването ни.
26. Тогава ще започнем да различаваме (разпознаваме) и ще се появи в нас стремеж към абсолютна свобода и независимост.
27. Препятствия към това състояние могат да се окажат впечатленията ни.
28. С отстраняването им, от което следва и отстраняване на причините за бедите, ще постигнем абсолютна свобода и независимост.
29. Чрез необвързаност към висшите постижения, вследствие на различаването, ще постигнем пълно осъзнаване, от което добродетелите ни ще останат неопетнени.
30. И тогава ще се освободим от мотиви и беди.
31. След това възможността разпознаваме ще бъде лишена от всякакви препятствия, ще стане безпределна и ще остане малко от това, което трябва да опознаем.
32. В резултат на това ще завърши съществуването на състоянията, тъй като крайната цел вече е постигната.
33. Промените, съществуващи в отношение с момент от времето (мига), съставляват последователността.
34. С отстраняването им в обратна последователност и когато състоянията са лишени от всякаква подбуда към действие, ще постигнем абсолютна свобода или силите на ума ще се завърнат към своята същност.
* Тази страница представя само последната от четирите части на "Теория на свободата", за да прочетете и останалите последвайте връзката.
* Текста се променя постоянно с цел той да стане по-ясен, а промените се качват периодично на , където можете да изразите мнението си или коментирате точките.


Първа част - Осъзнаване

1. Липсата на осмисляне на нещата ни води до задълбочаване на робството и изолация от живота. Загубата на смисъла ни е довела до едно жалко съществуване, чиято цел е борбата за оцеляване. Когато това ни омръзне до болка, започваме да търсим начин да излезем от това положение. За излизането от това положение е необходимо да се опрем и разчитаме на собствените си възможности, да тръгнем към промени, към осъзнаване.
2. Ако се научим да мислим, ще можем да използваме ума си, чрез който ще можем да управляваме себе си и живота си. Това е начинът да вземаме правилни решения и да действаме правилно в събитията и живота и да успеем да излезем от състоянието на зависимост.
3. За да действаме, трябва да използваме ума си и само чрез него можем да се върнем към своята човешка същност. Първата стъпка е да създадем пространство между необходимостта и нашата реакция, пространство в ума като място където да действаме, да създаваме пауза, в която ще имаме време да обмислим нашият отговор.
4. Умът се явява основното ни средство. Чрез него живеем, оцеляваме и се променяме, дори и когато не действаме. Когато бездействаме ума ни е програмиран да създава събития и да реагира в тях. Ние не можем да си обясним точно как е протекло цялото събитие и как сме стигнали до крайния резултат, тъй като не сме участвали. А като отмине време от събитието, се чудим как сме могли да реагираме така, че това не сме били ние, което действително е така, и съжаляваме за постъпките си.
5. Както може да бъде програмиран да действа вместо нас, така и самите ние можем да си служим с него. В действителност ние управляваме много малка част от нашите действия, които можем да наречем осъзнатите действия. Всички останали се управляват от програми в ума ни, които ще наречем неосъзнатите действия.
6. Умът има пет основни способности: сетивна, защитна, възстановителна, ориентировъчна и запаметяваща. Мисленето може да се използва за създаване, поправяне и разрушаване на действителността. Също така може да се каже, че чрез мислене може да се програмира и препрограмира как да работи умът, което определя начинът ни на живот, наречено карма или генетичен код, както и чрез мислене може да се разпрограмира, наречено дхарма или изтриване на генетичния код. Всички програми се в съдържат в паметта. Целта на програмирането на ума е да ни осигури бездействие, безгрижие и спокойствие, тъй като така той ще функционира самостоятелно, управляван от тези програми, а ние ще можем в същото време да бездействаме.
7. Чрез сетивната способност можем да възприeмаме, обмисляме(обработваме възприетото) и стигаме до заключение, въз основа на което да да предприемем или не някакви действия в дадено събитие.
8. Чрез защитната способност можем да се предпазваме, когато в нас проникне елемент, който представлява опасност или е ненужен за нас, като го изхвърляме навън, извън нас.
9. Чрез възстановителната способност можем да сглобяваме разпаднали се или изгубени в действителноста елементи от организма и живота.
10. Чрез способността да се ориентираме можем да се насочваме към събитието или мястото,където трябва да бъдем или се ориентираме в него.
11. Чрез способността да запомняме можем да събираме и съхраняваме жизненият ни опит, преживяванията ни, и всички необходими за нас неща.
12. С ума можем да си служим ефективно само когато използваме всичките способности заедно и не се увличаме в използването му.
13. Когато започнем да действаме за себе си, ще започнем да влагаме усилията си в упражняването на няколко действия. Когато постигнем стабилност в едното, ще започнем да упражняваме следващото, без да прекъсваме упражняването на предходното.
14. Когато започнем да упражняваме вниманието си, ще ни е необходимо да започнем с гледането/наблюдаването, а после към упражняването ще добавим и виждането/забелязването на детайлите около нас.
15. Като започнем да използваме видимите и невидимите неща, ще се освобождаваме постепенно и от стремежите ги да трупаме и притежаваме.
16. В следствие от това ще спираме да се обвързваме, което ще ни донесе познание за духа и състояние на безпристрастност.
17. Опознаването на същностите ни започва от видимата, и продължава към невидимата, после към загатнатата и накрая към лишената от признаци.
18. Премахването на мотивите, които ни задължават да правим нещо, ще започнем от външните и ще продължим към вътрешните мотиви.
19. За да постигнем простота и яснота за основната причина, системата/обществото се явява основната възможност
20. Ще последва необходимостта да упражняваме увереността в себе си, волята си, да запомняме важните неща, да се осъзнававаме и да търсим основните понятия, като започнем от първото и увеличаваме с по още едно, когато постигнем стабилност с предходното, без да прекъсваме упражняването в предходното или предходните.
21. След това идва ред да установим собствените си възможности. Ако искаме да увеличим границата на възможностите си, ще трябва постоянно да си поставяме цели, надхвърлящи с немного настоящите ни възможности и да успяваме да ги постигнем.
22. Ще стигнем и до необходимостта да отвоюваме времето си.
23. Времето ще ни е необходимо за да навлезем в любовта.
24. Любовта е човешка особенност, проявяваща се само когато излезем от бездействието. В нея сме непричастни към страданието и свободни от впечатления, стремежи и резултати.
25. В нея зародишът на всички познания се разпростира до безкрайност.
26. Чрез нея можем да излизаме извън ограниченията на времето, винаги ни е в помощ, и е предшественик на познанията и свободата.
27. Чрез нея ще можем да се обединяваме при мислене и действия когато се движим към обща цел.
28. Навлизането в значението й става с постоянство и обмисляне.
29. В любовта ще станем по-съзнателни и ще увеличим силите и възможностите си, които са ни необходими за да отстраним ограничаващите ни правила и навици в нас.
30. Болката, която е резултат от физическо или психическо разстройство на организма; апатията ни към живота; съмненията ни във собствените си възможности; разсеяността ни, която ни кара да се отнасяме от това което правим; ленивостта, която ни пречи да се мобилизираме; пристрастността ни, която ни кара да бъдем предубедени; заблудеността ни (вярата ни) , която е в резултат от това, че не вземаме под внимание всеки елемент от събитието, и си съставяме погрешни и непълни заключения; неприспособимостта ни към обстоятелствата, която ни кара да се борим с тях и да се мъчим да ги променяме; и непостоянството ни, което ни кара да се захващаме със нови неща, преди да сме приключили със старите, са основните закодирани правила в нас, които ни разсейват и разстройват, а целта им е да ни държат в бездействие.
31. Неочаквани резултати, отчаяние, нервност, сърцебиене и затруднено дишане ще придружават отстраняването им.
32. Ако наистина искаме да ги преодолеем ефективно, трябва да насочим вниманието си само върху отстраняването на едно ограничително правило.
33. Чрез размишление върху значението на дружелюбието, състраданието, радоста и безразличието, и отношението им към правилните и погрешните резултати, успехите и неуспехите, се постига чистота на ума.
34. Приемане и събиране на основното средство.
35. Необичайните възприятия създават устойчиви връзки.
36. Безпечален и лъчезарен живот.
37. Освобождаване от всякакви стремежи.
38. Виждане чрез интуицията.
39. Когато се вглъбим върху каквото и да е, няма да се раздвояваме.
40. Когато се насочваме към размишления, ще стигаме безпрепятственно същността на нещата.
41. Ако овладеем ума си, ще придобием способноста да влизаме в образа на участващият, на другите участници и на самото участие.
42. Когато възприетото, значението му и произтичащото от него знание са смесени, е необходимо да размишляваме върху тях, да ги подреждаме, систематизираме и изчистваме излишните.
43. Когато започнем да разбираме значенията на нещата, ще намалява събирането на информация и познания, и от това няма да се пораждат съмнения в нас.
44. По този начин ще стигнем до разбиране на значението и най-скритите неща.
45. Свойствата на най-скритите неща завършват там, от където започва отсъствието на признаци, съставляващо чисто съществуване.
46. След като установим всичко, което трябва да знаем за източниците, които могат да ни доведат до повторения, следва съзнателно да ги отстраним.
47. От това ще постигнем състояние на чисто съществуване.
48. Когато постигнем това, ставаме носители на основните понятия.
49. Основните понятия са различни от тези понятия, които се придобиват по пътя на постиженията, доказателствата и анализите. Те се съдържат в основата на всяко нещо, от тях е възникнало и върху тях е изградено всичко.
50. Впечатленията от това осъзнаване заличават всички други впечатления.
51. При потушаването и на тези впечатления, посредством потушаването на всички останали, се постига безпричинно осъзнаване.
* Тази страница представя само първата от четирите части на "Теория на свободата", за да прочетете и останалите последвайте връзката.
* Текста се променя постоянно с цел той да стане по-ясен, а промените се качват периодично на , където можете да изразите мнението си или коментирате точките.


Артър Кларк

=Цикъл Земна"2001"=* Одисея в космоса 2001 /2001: A Space Odyssey/
* Втора одисея 2010 /2010: Odyssey Two/
* 2061: Одисея трета /2061: Odyssey Three/
* 3001: Последната одисея /3001: The Final Oyssey/
=Цикъл "Рама" ("Rama")=* Среща с Рама /Rendezvous with Rama/
* Рама II /Rama II [& Gentry Lee]*/
* Градините на Рама /The Garden of Rama [& Gentry Lee]/
* Rama Revealed [& Gentry Lee]
=Цикъл "Venture to the Moon" (разкази)=* Не всичко, което блести... /All That Glitters/
* Green Fingers
* A Question of Residence
* Робин Худ, член ан Кралското дружество /Robin Hood, F.R.S./
* The Starting Line
* Watch This Space
=Цикъл "Другата страна на небето" ("The Other Side Of The Sky") (разкази)=* Специална доставка /Special Delivery/
* Пернатият приятел /Feathered Friend/
* Поеми дълбоко дъх /Take a Deep Breath/
* На свобода в космоса /Freedom of Space/
* Неочаквана среща /Passer-By/
* Зовът на звездите /The Call of the Stars/
=Романи=* Лунен прах /A Fall of Moondust/
* Beyond the Fall of Night [& Грегъри Бенфорд]
* Краят на детството /Childhood's End/
* Земна светлина /Earthlight/
* Земя имперска /Imperial Earth/
* 10-та по Рихтер /Richter 10/ [& Mike McQuay]
* Градът и звездите /The City and the Stars/
* Фонтаните на Рая /The Fountains of Paradise/
* Чукът на бога /The Hammer of God/
* Светлината на другия ден /The Light of Other Days/ [& Стивън Бакстър]
* Спусъкът /The Trigger/
* Песните на далечната Земя /The songs of the distant Earth/
=Повести и разкази=* Безкрайно много време /All the Time in the World/
* The Ultimate Melody
* Superiority
* Жестокото небе /The Cruel Sky/
* Среща призори /Encounter at Dawn/
* Среща с Медуза /A Meeting With Medusa/
* Armaments Race
* Деветте милиарда имена на Бога /The Nine Billion Names of God/
* Before Eden
* Забравеният враг /The Forgotten Enemy/
* Утрешен ден няма да има /No Morning After/
* Звездата /The Star/
* "Забравя ли те, моя Земя..." /If I Forget Thee, O Earth/
* Out of the Sun
* When the Twerms Came
* Out of the cradle, Endlessly orbiting
* Cosmic Casanova
* Кой е там? /Who's There?/
* The Lion of Comarre
* Лято на Икар /Summer on Icarus/
* Trouble With Time
* Слънчев вятър /The Wind from the Sun/
* The Wall Of Darkness
* Inheritance
* Маймуна в къщата /An Ape About the House/
* Огньове в дълбините
* Огънят под нас /The Fires Within/
* The Possessed
* Big Game Hunt
* Неприятности с туземците /Trouble With the Natives/
* The Pacifist
* The Awakening
* A Walk in the Dark
* The Curse
* Publicity Campaign
* В кометата /Into the Comet/
* Death and the Senator
* Звездното куче /Dog Star/
* Rescue Party
* Sleeping Beauty
* Time's Arrow
* Technical Error
* Неотзивчивата орхидея /The Reluctant Orchid/
* Expedition to Earth
* Jupiter Five
* Наберете "Ф" като "Франкенщайн" /Dial "F" for Frankenstein/
* Храната на боговете /The Food of the Gods/
* Маелстрьом II /Maelstrom II/
* Тайната /The Secret/
* Последната заповед /The Last Command/
* Светлина на мрака /The Light of Darkness/
* Най-дългият научно-фантастичен разказ на света /The Longest Science-Fiction Story Ever Told/
* Обичай тази Вселена /Love That Universe/
* Кръстоносен поход /Crusade/
* Неутронен прилив /The Neutron Tide/
* Преминаването на Земята /Transit of Earth/
* Корабокрушенец /Castaway/


Втора част - Приложение

1. За да постигнем овладяване на робското си състояние, е необходимо да започнем уточняване и опростяване на своите неща, да проникнем в собствената си същност, и да навлезем в любовта.
2. Тогава ще бъдем в състояние да участваме осъзнато в живота, да разбираме значението му, и така ще можем да отстраним мотивите ни за бездействие, водещи ни до страдание и беди.
3. Нежеланието да виждаме и да действаме, лъжата или изкривяването на действителността, привързаността, страхът, и борбата за пространство и време са основните мотиви за действията ни, чиято цел е да променяме околният свят, а не себе си, и чиито резултати ни носят страдание и беди.
4. Нежеланието да виждаме и да действаме е основата, от която са се породили останалите, които могат да бъдат в спящо, слабо, средно или силно състояние.
5. Нежеланието да виждаме и да действаме е възприемането ни на вечното за невечно, чистото за нечисто, щастливото за нещастно, личното за общо.
6. Лъжата или изкривяването на действителността е демонстрирането на възможностите на ума като индивидуално присъщи, както и представянето на нещата за едностранни.
7. Правилните резултати в живота могат да ни доведат до привързаност, която ни спира да се движим и развиваме. Привързаността ни кара да търсим повторение на дадено събитие, чието изживяване ни е било приятно, като по този начин се отнасяме в мечти и се откъсваме от действителността.
8. Погрешните резултати в живота могат да ни доведат до страх, който също ни спира да се движим и развиваме. Страхът ни кара да избягваме дадено събитие, чието изживяване ни е било неприятно и влагаме всичките си сили в това, което ни довежда до вманиачаване.
9. Борбата за пространство и време, дори да бъде разбрана, остава неизбежна.
10. Мотивите могат да изчезнат, ако бъде анулирано противопоставянето /изборът.
11. Вглъбяването в тях е начинът за анулирането им.
12. Ако действията ни са продиктувани от тези мотиви, то от тях ще последват резултати, които ще се осъществят в сегащният ни или предстоящ живот, рано или късно.
13. Реализирането на резултати за нас става като изменение във формата на организма ни, продължителността на живота ни и видът на преживяванията ни или изпитанията.
14. Основните ни състояния са радост или мъка, в зависимост какво са породени - от успехи или неуспехи.
15. Ако не можем да разпознаваме, всичко може да ни доведе до мъка и страдание - представите ни за последствията, опасенията ни от тях, впечатленията ни от тях, а също така и промените на състоянието ни.
16. Погрешен резултат, който още не е настъпил, може да бъде отстранен (избегнат). Недовършена работа, която още не се е повторила, може да бъде завършена.
17. Това, което ни носи беди, и трябва да бъде отстранено, е заместването ни от дадено правило за действие (програма). Приели сме, че действията на програмата са нашите действия. А една програма не може да бъде адекватна в постоянно променящият се свят. Тя действа по един и същ начин, но ситуациите винаги са различни, откъдето идват и грешките и търпим последствията от тях.
18. Събитието се състои от участници и средства за участие. От него можем да придобием опит, както и да го използваме да се заробим или да се освободим.
19. Състоянията на съществуването /следствията от действия ни/ са валидни за четирите ни нива: определеното, неопределеното, загатнатото и лишеното от признаци.
20. Ние, дори и да сме чисти, гледаме през изкривяванията на собствените си посредници (програми) за разбиране.
21. В нас присъстват причините, които предизвикват да се случват събитията, и същите можем да използваме за да се освободим.
22. Събитията престават да влияят на освободения, но не представат влияят на другите, защото са общи за всички.
23. Съюзът между нас и това, което ни заобикаля е основата на обществото, от което ние сме зависими.
24. Мотивът за създаване на съюзи е нежеланието да виждаме и да се движим. В обществото личната отговорност за проблемите ни и тяхното отстраняване се прехвърлят на друг или се разпределят между членовете му. В обществото нещата, които са необходими да правим, се разделят на детайли, и всеки участник се специализира само в един детайл, за сметка на другите. Така отделния индивид става професионалист като част от обществото, но инвалид като единица, като човек. Такъв индивид не може да съществува извън обществото.
25. Оттеглянето ни от съюзите, изграждащи обществото, което е резултат от преодоляване на нежеланието да виждаме и да се движим и опирането ни на себе си, ще ни доведе до пълна независимост и абсолютна свобода. Това може да стане ако започнем да ставаме самостоятелни, да избягваме всякаква помощ, при положение че сами можем да си свършим работата.
26. За да преодолеем нежеланието да виждаме и да се движим, ще трябва да се научим и да разпознаваме.
27. Заедно с това ще е необходимо да търсим основните понятия.
28. Чрез преминаването през различните степени на овладяването (осемте кръга на робството) ще преодолеем тъмнината и хаоса, и ще постигаме успехи в умението да разпознаваме.
29. Овладяване на събитията, вътреовладяване, позиция, овладяване на основното средство, концентриране, насочване, вглъбяване и осъзнаване са осемте следствия.
30. Съмнение, приемане на действителноста, неприсвояване (безкомпромисност), учене да действаме всеобхватно и неподготвяне на решения са следствия от овладяване на събитията, когато сме участници в света.
31. Формата, мястото, времето и обстоятелствата са ограниченията ни, които можем да използваме като начин да разберем истината/ са нашата истина.
32. Изчистване, удовлетворяване, опростяване, вникване в същността ни и навлизане в любовта са следствия от вътреовладяването.
33. Връщането обратно към себе се, когато сме се отклонили от целите си, се постига чрез съпоставяне на всички гледни точки.
34. Липсата на съмнение към мотивите за осъществяване на една цел, произтичащи от мисли, емоции или действия, които биват породени от ненаситност, неконтролируемост или заблуда, независимо дали причиняваме, подготвяме или одобряваме осъществяването на дадено събитие, винаги ще ни носи беди и незнание, и затова е необходимо да се върнем обратно към себе си чрез съпоставяне на всички гледни точки.
35. Когато започнем да се установяваме в съмнение и осъзнаване на действията си, враждебното отношение към нас ще започне да намалява.
36. Когато започнем да се установяваме и в приемане на действителността такава каквато е, няма да се гневим и ще можем да владеем действията си и резултатите от тях.
37. Когато започнем да се установяваме и в неприсвояване на средства, ще разполагаме с всичко необходимо за нас. Присвояване е когато задържаме нещо за себе си повече от колкото ни е необходимо. Това нещо може да бъде както вещ, така и човек, същество или информация.
38. Когато започнем да се установяваме и в учене да мислим всеобхватно, ще можем да запазваме (съхраняваме) силите си. Във всяко едно събитие ние разполагаме с всичко необходимо, но поради ред причини ние не можем да го видим, тъй като не вземаме под внимание всички присъстващи елементи. Освен това за да мислим ни е необходима сила, а мислейки всеобхватно ние приключваме процеса с възможно най-малко разходи.
39. От неотклонността ни да не използваме готови решения, ще ставаме по-осъзнати и ще придобиваме повече яснота за значението на това, което правим и това, което става около нас и с нас.
40. Изчистването на излишното от ума ще ни доведе до безгрижие и свобода от чужди влияния/ недосегаемост.
41. Също и до стабилност, чистота, радост, съсредоточеност, контрол над чувствата, способност за себеопознаване и непринудени действията.
42. Удовлетворяването ще дойде като следствие от правилните ни резултати.
43. В следствие от опростяването ще можем да боравим с ума си по-лесно.
44. Ако вникнем в същноста си, ще разкрием собственните си възможности и ще поставим начало на осъзнаването и излизането от робството.
45. В следствие от навлизането в любовта, ще имаме успехи в осъзнаването.
46. След това ще заемем вътрешната позицията, носеща ни удобство и щастие. Това значи, че ще сме се опрели на собствените си възможности и няма да имаме нужда да се опираме на никого и на нищо.
47.Tогава ще постигаме всичко с лекота и пред вглъбяването ни няма да има ограничения.
48. От това влиянието на противопоставянето няма да ни засяга. Ние постоянно сме въвлечени в противопоставяне, и искаме или не, се оказваме на някоя страна, което значи, че участваме в някоя война. Когато заемем единна и непоклатима вътрешна позиция, то ние вече ще бъдем в мир с всичко и всички.
49. Ще започнем да се завръщаме към използване на основното средство чрез паузата в дишането.
50. Паузата бива външна, вътрешна и средна, регулира се от време, място и число, продължителността й съзнателно се коригира и се установява плитка или дълбока.
51. Четвъртият вид е стихийната пауза, която превъзхожда предходните.
52. Посредством това ще имаме силата да разрушим препятствията, които закриват и изкривяват действителността.
53. Ще започнем да действаме целенасочено и устремено.
54. След това ще започнем да събираме и концентрираме силите си.
55. С това ще постигнем пълно овладяване на ума.
* Тази страница представя само втората от четирите части на "Теория на свободата", за да прочетете и останалите последвайте връзката.
* Текста се променя постоянно с цел той да стане по-ясен, а промените се качват периодично на , където можете да изразите мнението си или коментирате точките.


Ренесанс в Италия

Ренесансът в Италия е началната фаза на общия Ренесанс, който е границата между средните векове и модерната епоха. Самият Италиански Ренесанс започва в Тоскана, и особено във Флоренция и Сиена, по-късно има силно влияние във Венеция и Рим.
1 Исторически преглед
1.1 1. Дипломацията
Съществуват множество запазени архиви, свидетелстващи за бързото развитие на дипломацията през 10 век. В тази област, както и в други, първи прокарват пътя италианските държави.
Те заменят старите привични условности, представляващи нередовни и случайни контакти между държавите, и създават една организация в дипломатическия живот, характеризираща се с постоянство, учредявайки съответните институции. Така дипломацията се превръща в кариера за младите благородници от висшата потомствена аристокрация и може да се каже, че това е първата административна организация от “служители”, макар техния брой, всъщност да е бил ограничен.
1.2 2. Лихварство и банково дело
Има редица примери за бързото развитие на лихварството и банковото дело в Италия през Ренесанса. През 16 век възникват първите държавни (или свързани с държавата) банки:
#''Банко ди Риалто'' /1587/ във Венеция;
#''Банко дела Тавола'' /1587/ в Месина;
#''Банко ди Санто Амброджо'' /1593/ в Милано.
1.3 3. Градове и държави
През 13-15 век Италия се състои от малки независими градове-републики, управлявани от местна олигархия. През 15 век все още Италия е разделена на пет по-големи държави, всяка с население от 800 хил. до 2 мил. жители:
# Флорентинската република
# Венецианската република
# Херцогство Милано
# Папската държава
# Неаполското кралство.
През 1454 година 5-те държави сключват мирен договор помежду си в Лоди, след който бързо укрепват в стопанско отношение, което създава условия за културен подем.
1.3.1 а. Флоренция
Икономика на Флоренция
Своята икономическата мощ по време на Ренесанса Флоренция дължи на манифактурното производство на памучни тъкани, изнасяни в цяла Европа. Още в града динамично се развива лихварството, като се появяват и първите могъщи банкерски родове, фамилиите Барди и Фрескобалди. Родът на Медичите се издига бързо, забогатявайки от търговия и лихварство, и скоро става най-влиятелната фамилия в града.
1.3.1.1 Гвелфи и гибелини
Бъртранд Ръсел:
“Флоренция през периода на Ренесанса е най-цивилизованият град в света и люлка на ренесансовата култура. Почти всички велики имена в литературата, както и някои от ранните, а също така и от по-късните велики имена в изкуството са свързани с Флоренция… През тринадесети век във Флоренция съществуват три враждуващи класи: благородниците, богатите търговци и простолюдието. ''Гибелините'' - благородниците, претърпели окончателно поражение през 1266 г. и през четиринадесети век партията на простолюдието - ''гвелфите'', извоювала надмощие над богатите търговци. Конфликтът им обаче не довел до трайна демокрация, а до постепенното установяване на онова, които древните гърци биха определили като ''“тирания“''. Родът на Медичите, който в крайна сметка поема управлението на Флоренция, започва политическата си кариера с поредица партийни лидери, поборници за демократичната кауза…” /стр. 15-16/
Г.Фотев:
“Към ''гвелфите'' са принадлежали по правило крупни търговци, банкери, промишленици, влиятелни юристи. Обединени в политическа група, те са могли да опазват и укрепват своята финанасова независимост и свобода на действие срещу посегателствата на императорската партия… По една традиция към лагера на ''гибелините'' принадлежат заселили се в града феодали от флорентински графства. С оглед на съотношението на политическите сили в едни или други случаи както гвелфите, така и гибелините се стремят да привличат на своя страна безправния плебс - слуги, дребни търговци, черноработници и др.“ /стр. 97/
1.3.2 б. Венеция
Разцветът на Венеция става възможен благодарение поддържането на оживена търговия с Константинопол /а по-късно и с Отоманската империя/ на изток, и с тогавашния голям търговци център Брюж /а след това с Англия/ на запад. Републиката се управлявала от Съвета на дожите, в който били избирали само богати и влиятелни местни аристократи. Всички длъжности във Венеция били избираеми, временни, колегиални или задължителни.
Венецианската република загубва независимостта си едва в края на 18 век по силата на договора от Кампоформио 1798
1.3.3 в. Рим
Рим възвръща своето величие едва след Авиньонското пленничество на папите, когато отново заема водещо място в обществено-политическия живот на Италия.
Папа Мартин V, избран през 1417 година, с помощта на поддръжката от родната му аристократическа фамилия Колона, възстановява авторитета на Папската държава. Той действа за реставрирането на светския град Рим и за преместването, в същото време, на Ватикана от квартала ''Сан Джовани ди Латерано'' на десния бряг на Тибър (Ватиканът днес, като самостоятелна държава, все още се намира на мястото избрано от папа Мартин V). Там той разполага папската резиденция и дворците на кардиналите.
Градът се възползва от даренията на поклонниците, които се стичат от цяла Европа във Ватикана.
Папа Сикст ІV (1471-1484 година) възстановява и доизгражда 47 църкви, построява мост над Тибър и създава Ватиканската библиотека.
Двама от следващите папи, Юлий ІІ и Лъв Х, допринасят много за заздравяването административната и данъчна уредба на Папската държава.
Краткото възраждане на мощта на Рим е било прекъснато от нови войни.
1.3.4 г. Неаполитанско кралство
През 1494 година френския крал Шарл VІІІ предявява териториални претенции към Наполитанското кралство и предизвиква намесата и на други европейски владетели. Френският крал Франсоа І не успява да стане император на западната част на Стария континент, тъй като е изпреварен от испанския крал Карлос от династичната фамилия на Хабсбургите, който през 1519 година е провъзгласен за Император на Свещената римска империя /Испания, Германия и Нидерландия/ с новото име Карл V.
Италия се превръща в главен залог за обединяването, откъм Юга, на германските и испанските владения и последната брънка от кръговата обсада на Франция. Разразилият се европейски конфликт приключва с опожаряването и опустошаването на Рим /1527 г./ и с утвърждаването на всемогъществото на Хабсбургите в Европа. Във владения на Филип ІІ са Испания, Фландрия, Миланското херцогство, Неаполитанското кралство и Сардиния, а брат му става пълновластен господар на Австрия. След сключването на мирния договор в Като Камбрези /1559/ Франция се отказва от претенциите си над Италия, която попада под властта на испанската корона.


Как да научим децата си на български език в двуезична среда

1 Любопитни факти
1. Децата трябва да са изложени на втори език поне 30% от времето, когато са будни, за да усвоят два езика.
2. Децата научават втори език по-лесно, отколкото възрастните.
3. Важно е детето да види, че езикът се оценява, както от други деца, така и от възрастни хора.
4. Дете, говорещо два или повече езика, е по-развито от някое, което владее само един език. Двуезичното дете показва по-добри умения в области, нямащи нищо общо с езикознанието, в сравнение с дете, което знае само един език.
5. Дете, на което са прилагани повечето от похватите, дискутирани тук, или подобни практики, научава двата езика между две и половина и петгодишна възраст.
6. Дете, изложено на два езика, има леко забавяне при проговарянето в най-ранна възраст, но това е съвсем нормална реакция и детето с течение на времето започва да говори и на двата езика.
7. Детето може да научи втория език от средата без дори родителите му да са го учили на него.
2 Общи
Следват някои общи методи, съвети, похвати и практики за научаване или затвърдяване на българския език. Ако тези общи правила, наблюдения и изводи се отнасят и за някои от долните категории, те са записани и под тях:
1. Да говорим на детето си на български език. Колкото и елементарно и смешно може да звучи това, децата ни няма от кого да научат български или ще им бъде по-трудно, ако ние самите, техните родители, не ги насърчавaме да го правят.
2. Да четем на детето си български книжки. Научно доказано е, че четенето развива въображението и помага за научаването на думи, изрази и цял един език. В Интернет българските книжарници имат страници, от които може да се закупят книжки на български, където и да сме по света. Ако за момента нямаме такива, можем да отпечатаме от компютъра си текста на български и да го залепим на самата книжка, което ще ни помогне по-гладко да четем приказката или да разказваме историята. Можем също да помолим някой приятел, който си ходи до България, да ни донесе книжки или да питаме някой българин в района, в който се намираме, дали случайно няма. Също в Интернет има уеб страници като , където има безплатни книги, разкази, стихотвория и други текстове онлайн. Също така вече в доста градове и държави има и български компании - вносители на български стоки. Много вероятно е някоя от тях да разполага и с български книжки. Един такъв пример е онлайн книжарницата , в която се продават български книжки за малките българчета, живеещи в САЩ и Канада. Ако в страната, в която живеете, не се предлагат български книжки, информирайте вносителите на български стоки, че се интересувате да закупите такива. Една от малкото причини те да не го правят е вероятно, че не знаят, че има търсене на книжки.
3. Да пускаме на детето си филмчета на български. Много български магазини продават филмчета на български в Интернет, откъдето можем да си ги закупим. Ако живеете в страна с различен стандарт на видеокасетите или DVD-тата, можете да ги прехвърлите на стандарта на страната сравнително лесно дори и сами. От Интернет също можете да свалите повечето филмчета на български език. Много вероятно е някоя от компаниите - вносителки на български стоки да разполага и с български филмчета. Позаинтересувайте се и ако се окаже, че не предлагат, ги информирайте, че се интересувате да закупите такива. Една от малките причини те да не го правят е вероятно, че не знаят, че има търсене на филмчета.
4. Да пускаме българска телевизия на детето си. В Европа това е сравнително лесно, защото чрез сателитна антена могат да се гледат много от българските програми. В САЩ и Канада това е по-трудно, но не и невъзможно. Доскоро вървеше ТВ България. В момента може да се гледа бТВ по Интернет в САЩ/Канада и практически навсякъде, където има достъп до Интернет.
и Канада
5. Да използваме българския в ежедневието си. Да учим детето си с българските думи за нещата, които ни заобикалят.
6. Да събираме децата си с други български дечица. Децата се учат най-лесно, когато копират и общуват помежду си. Да ги насърчаваме да си говорят на български, ако трябва, участвайки в разговорите им, или да им измисляме игрички или други забавления.
7. Да се поинтересуваме или да направим българско училище, детска градина, забавачница и т.н. Насърчавани от българскоговорящ възрастен човек в такава среда децата ще могат да научат български много по-лесно, отколкото ако няма такива институции. Такива институции съществуват вече в много градове по света, проверете дали няма и във вашия град или метрополис.
8. Да използваме активно Интернет. В Интернет може да се намери почти всичко - да използваме тази медия, в която в повечето случаи информацията е предоставена безплатно и имаме възможност да комуникираме и да обменяме опит на български с хора от цял свят.
9. Да пускаме българска музика и българско Интернет радио на децата си. По Интернет могат да се хванат повечето по-значими български радиостанции. Можете да намерите техен списък например на . Детето обича да пее и да повтаря думите от текстовете на песни. Вие можете да го окуражавате и да му пригласяте дори. Отделно от Интернет може да се свали голяма част от българската музика. В някои градове и райони също съществуват местни български радиостанции.
10. Да водим детето си в България по възможност по-често и за по-дълго време. Три месеца през лятото се отразяват удивително положително на усъвършенстването на българския.
11. Някои родители споделят, че записват децата си на частни уроци по български език в България и това също помага за научаването на езика.
3 По възраст
3.1 От рождение до 7 години
1. Да говорим на детето си на български език. Колкото и елементарно и смешно може да звучи това, децата ни няма от кого да научат български или ще им бъде по-трудно ако ние самите, техните родители, не ги насърчаваме да го правят.
2. Да четем на детето си български книжки. Научно доказано е, че четенето развива въображението и помага за научаването на думи, изрази и цял един език. В Интернет българските книжарници имат страници, от които можете да се закупят книжки на български, където и да сме по света. Ако за момента нямаме такива, можем да отпечатаме от компютъра си текста на български и да го залепим на самата книжка, което ще ни помогне по-гладко да четем приказката или да разказваме историята. Можем също да помолим някой приятел, който си ходи до България да ни донесе книжки, или да питаме някой българин в района, в който се намираме, дали случайно няма такива. Също в Интернет има уеб страници като , където има безплатни книги, разкази, стихотворения и други текстове онлайн. Също така вече в доста градове и държави има и български компании - вносители на български стоки. Един такъв пример е онлайн книжарницата , в която се продават български книжки за малките българчета, живеещи в САЩ и Канада. Ако в страната, където живеете, не се предлагат български книжки, информирайте вносителите на български стоки, че искате да закупите такива. Една от малкото причини те да не го правят е вероятно, че не знаят, че има търсене на книжки.
3. Да пускаме на детето си филмчета на български. Много български магазини продават филмчета на български в Интернет, откъдето можем да си ги закупим. Ако живеете в страна с различен стандарт на видеокасетите или DVD-тата, можете да ги прехвърлите на стандарта на страната сравнително лесно дори и сами. От Интернет също можете да свалите повечето филмчета на български език. Много вероятно е някоя от компаниите - вносителки на български стоки да разполага и с български филмчета. Позаинтересувайте се и ако се окаже, че не предлагат, ги информирайте, че се интересувате да закупите такива. Една от малкото причини те да не го правят е вероятно, че не знаят, че има търсене на филмчета.
4. Да пускаме българска телевизия на детето си. В Европа това е сравнително лесно, защото чрез сателитна антена могат да се гледат много от българските програми. В САЩ и Канада това е по-трудно, но не и невъзможно. Доскоро вървеше ТВ България. В момента може да се гледа бТВ по Интернет в САЩ/Канада и практически навсякъде, където има достъп до Интернет.
5. Да Използваме българския в ежедневието си. Да учим детето си с българските думи за нещата, които ни заобикалят.
6. Да събираме децата си с други български дечица. Децата се учат най-лесно, когато копират и общуват помежду си. Да ги насърчаваме да си говорят на български, ако трябва участвайки в разговорите им, или да им измисляме игрички или други забавления.
7. Да се поинтересуваме или да направим българско училище, детска градина, и т.н. Насърчавани от българскоговорящ възрастен човек в такава среда, децата ще могат да научат български много по-лесно, отколкото ако няма такива институции. Такива институции съществуват вече в много градове по света. Проверете дали няма и във вашия град или метрополис.
8. Да използваме активно Интернет. В Интернет може да се намери почти всичко - да използваме тази медия, в която в повечето случаи информацията е предоставена безплатно и имаме възможност да комуникираме и да обменяме опит на български с хора от цял свят.
9. Да пускаме българска музика и българско Интернет радио на децата си. По Интернет могат да се хванат повечето от по-значимите български радиостанции. Можете да намерите техен списък например на . Детето обича да пее и да повтаря думите от текстовете на песни. Вие можете да го окуражавате и да му пригласяте дори. Отделно от Интернет може да се свали голяма част от българската музика. В някои градове и райони дори има и местно българско Интернет или традиционно радио.
10. От септември 2005 година функционира Първото Българско Виртуално Училище - „ПО ЖИЦАТА” www.bulgarian-online-school.com Училището предлага курсове по български език, литература и история за всички възрасти. Учебното съдържание е съобразено с нуждите на децата, живеещи извън България и е най-ефикасния начин за тяхното обучение по български език, независимо от местоживеенето. Преподаването се осъществява на живо във Виртуална Класна Стая от български учители.
11. Да си играем с децата си на български, като показваме предметите, с които си играем и ясно изговаряме имената им.
3.2 От 7-14 години
1. Да говорим на детето си на български език. Колкото и елементарно и смешно може да звучи това, децата ни няма от кого да научи български или ще им бъде по-трудно, ако ние самите, техните родители, не ги насърчаваме да го правят.
2. Да четем на детето си български книжки. Научно доказано е, че четенето развива въображението и помага за научаването на думи, изрази и цял един език. В Интернет българските книжарници имат страници, от които може да се закупят книжки на български, където и да сме по света. Ако за момента нямаме такива, можем да отпечатаме от компютъра си текста на български и да го залепим на самата книжка, което ще ни помогне по-гладко да четем приказката или да разказваме историята. Можем също да помолим някой приятел, който си ходи до България, да ни донесе книжки или да питаме някой българин в района, в който се намираме, дали случайно няма. Също в Интернет има уеб страници като , където има безплатни книги, разкази, стихотворения и други текстове онлайн. Също така вече в доста градове и държави има и български компании - вносители на български стоки. Много вероято е някоя от тях да разполага и с български книжки. Позаинтересувайте се и ако се окаже, че не предлагат, ги информирайте, че се интересувате да закупите такива. Една от малкото причини те да не го правят е вероятно, че не знаят, че има търсене на книжки.
3. Да пускаме на детето си филмчета на български. Много български магазини продават филмчета на български в Интернет, откъдето можем да си ги закупим. Ако живеете в страна с различен стандарт на видеокасетите или DVD-тата, можете да ги прехвърлите на стандарта на страната сравнително лесно дори и сами. От Интернет също можете да свалите повечето филмчета на български език. Много вероято е някоя от компаниите - вносителки на български стоки да разполага и с български филмчета. Позаинтересувайте се и ако се окаже, че не предлагат, ги информирайте, че се интересувате да закупите такива. Една от малкото причини те да не го правят е вероятно, че не знаят, че има търсене на филмчета.
4. Да пускаме българска телевизия на детето си. В Европа това е сравнително лесно, защото чрез сателитна антена могат да се гледат много от българските програми. В САЩ и Канада това е по-трудно, но не и невъзможно. Доскоро вървеше ТВ България. В момента може да се гледа бТВ по Интернет в САЩ/Канада и практически навсякъде където има достъп до Интернет.
5. Да използваме българския в ежедневието си. Да учим детето си с българските думи за нещата, които ни заобикалят.
6. Да събираме децата си с други български дечица. Децата се учат най-лесно, когато копират и общуват помежду си. Да ги насърчаваме да си говорят на български, ако трябва участвайки в разговорите им, или да им измисляме игрички или други забавления.
7. Да се поинтересуваме или да направим българско училище, детска градина, и т.н. Насърчавани от българскоговорящ възрастен човек в такава среда, децата ще могат да научат български много по-лесно, отколкото ако няма такива институции. Такива институции съществуват вече в много градове по света, проверете дали няма и във вашия град или метрополис. Посетете
8. Да използваме активно Интернет. В Интернет може да се намери почти всичко - да използваме тази медия, в която в повечето случаи информацията е предоставена безплатно и имаме възможност да комуникираме и да обменяме опит на български с хора от цял свят.
9. Да пускаме българска музика и българско Интернет радио на децата си. По Интернет могат да се хванат повечето от по-значимите български радиостанции. Можете да намерите техен списък например на . Детето обича да пее и да повтаря думите от текстовете на песни. Вие можете да го окуражавате и да му пригласяте дори. Отделно от Интернет може да се свали голяма част от българската музика. Отделно местни български компании внасят българска музика и можете да си закупите от тях. Освен това вече в някои градове и райони съществуват местни български Интернет и традиционни радиостанции.
3.3 От 14-18 години
1. Да използваме българския в ежедневието си. Да учим детето си с българските думи за нещата, които ни заобикалят.
2. Да се поинтересуваме или да направим българско училище. Насърчавани от българскоговорящ възрастен човек в такава среда, децата ще могат да затвърдят българския много по-лесно, отколкото ако няма такива институции. Такива институции съществуват вече в много градове по света, проверете дали няма и във вашият град или метрополис.
3. Да използваме активно Интернет. В Интернет може да се намери почти всичко - да използваме тази медия, в която в повечето случаи информацията е предоставена безплатно и имаме възможност да комуникираме и да обменяме опит на български с хора от цял свят. Да насърчаваме децата ни да посещават и търсят информация на български уеб страници.
4. Да пускаме българска музика и българско радио на децата си. По Интернет могат да се хванат повечето от по-значимите български радиостанции. Можете да намерите техен списък например на . В някои райони по света има и местни български радиостанции.
4 При общуване
Тази секция има за цел да разгледа ситуациите, в които дете общува със своите родители, някой по-възрастен човек, например наш приятел, непознат или друг човек, с едно или повече други деца, или със смесена група, състояща се от един или повече възрастни и деца.
4.1 Между дете и друг възрастен
Приятели, гости и непознати също могат да помогнат на децата ни за научаването на български. Детето понякога се води от думите на непознати или приятели и иска да чуе нещо от устата на друг човек, а не на родителите си. Не трябва да забравяме, че възрастните ни приятели или непознати се влияят и от самите нас, родителите, когато общуват с децата ни. Ако ние нехаем или не показваме, че е важно за нас децата ни да знаят български, то такова ще бъде отношението и на другите възрастни.
5 Според форма на комуникация
Тази секция има за задача да разгледа как детето може да се научи на български език според различните форми на комуникация, като например говорене, писане, жестикулиране, радио и телевизионно излъчване, разговаряне чрез знаци и др. Практическите наблюдения показват, че различните форми на комуникация се допълват - по колкото повече и различни начини детето е изложено на български език, толкова по-добре го научава.
5.1 Говорене
5.1.1 Ненатрапчиво повторение
Успешна практика за научаване на българските думи и изрази, когато детето не ги знае или когато използва вече научени чужди, е да му се повтарят ненатрапчиво съответните български думи и изрази.
Ето една примерна ситуация:
*Родителят: - Мими, искаш ли ябълка?
*Детето: - не!
*Родителят: - Не ли? Сигурна ли си? Много е вкусна.
*Детето: - не!
*Родителят: - Е, щом не искаш, няма да ти я дам.
Обърнете внимание, че българската дума е използвана два пъти в отговор на детето, първият път веднага след като детето е казало чуждата дума. Трябва да се има предвид, че детето няма мигновено да започне да използва българските думи и изрази. Трябва да сме търпеливи и постоянни. Понякога това може да отнеме няколко месеца. Въпреки че детето не използва дадената дума, то с течение на времето я научава и в един момент започва да я използва. Не е изключено по някое време детето да започне пак да използва чуждата дума, или да ги смесва. Това е нормално.
5.2 Радио и телевизионно излъчване
Детските филмчета много помагат за научаване на думи, следене на даден сюжет и съставяне на първоначално прости, а по-късно и сложни изречения. Детето често повтаря репликите на любимите си герои. Ако детето не знае даденото съществително, се препоръчва да се използва съществителното първоначално, а не името на човека или животното, за да може да научи първо думата. Например, ако гледате филмче за ''Бамби'', ако детето пита "Кой е това?", можете да отговорите "Сърничката." Така ще научи първо думата сърничка. С течение на времето, когато вече я знае, можете да кажете - сърничката се казва Бамби. Така детето ще развие представа, че различните живи същества си имат и имена.
6 Според броя на членовете в семейството
Тази секция си поставя за цел да разисква ситуациите, в които в семейството има едно или повече деца, когато родителите са двама или има само майка или баща.
7 Смесени бракове
Практиката показва, че детето научава и двата езика на родителите, когато единият родител му говори на единия език, а другият - на другия. По правило детето научава по-лесно майчиния език, дори и той да е различен от езика на множеството хора говорещи около него. Чрез езика и неговоримата комуникация детето придобива по-лесно и майчината култура и манталитет (ако съществува разлика в културата на майката и околната среда)
8 Някои грешки
Тази секция има за цел да разисква някои грешки, които правим при общуването с децата си, което се отразява при научаването на българския.
8.1 Отговаряме с/или използваме чуждия език
1. Детето не може да проговори, затвърди или научи българския език, или ще му бъде по-трудно, ако родителите или други хора му отговарят или използват чуждия език. За да могат да научат български, трябва да отговаряме на децата си на български език. Детето много по-лесно ще научи не само българския, но и чуждия език, ако ние сме постоянни и му отговаряме само на български. В противен случай детето ще започне да се бърка. Едно малко дете не може да прецени в началото, коя дума на какъв език е. То може например да казва някоя чужда дума, защото не знае еквивалента й на български, по-лесно му е, просто възпроизвежда какво е чуло в детската градина или училище, и т.н. Колкото и да ни е трудно, трябва да се опитаме да се въздържаме и да не порицаваме детето дори и да използва чужди думи. Детето трябва да се чувства комфортно да използва и двата (или повече) езика. С течение на времето детето ще ги разграничи и ще започне да ги използва според ситуацията (както ние самите използваме съответния език на работа, в къщи, навън или в зависимост с кого говорим).
''Пример, илюстриращ как да не се отговаря:''* Родителят: - Майки, какво е това?
* Детето: - Plane. Ето plane.
* Родителя: - Да, това е plane.
**(plane - самолет б.п.)
**Родителят по-горе затвърдява представата на детето, че plane е думата за самолет на български. Резултатът е, че детето не научава, че правилната дума е самолет.
''Пример, илюстриращ как да се отговаря:''* Родителят: - Майки, какво е това?
* Детето: - Plane. Ето plane.
* Родителят: - А, самолет ли? Да, това е самолет.
** Родителят по-горе не отрича думата, която детето знае вече plane, но му показва, че правилната дума, която се използва на български, е самолет.
9 Митове
9.1 Детето няма да научи местния език
1. Някои родители споделят, че не говорят български език на детето си, защото детето няма да може да научи местния език. Практическите наблюдения показват точно обратното. Детето научава не само български, но и местния език. Детето започва да прави разлика между двата езика от ранна възраст и ги употребява според ситуацията. Детето ще научи и местния език така или иначе, тъй като то е заобиколено от такава среда и попива отвсякъде.
Преимуществото на паралелното усвояването на два езика в ранната възраст е развитие в детето на езиков усет и лекота, с която преминава от един език на друг. Впоследствие, то не само усвоя местния език в съвършенство, но и с лекота учи други чужди езици. Също така е научно доказано, че дете, говорещо два или повече езика, е по-всестранно развито от някое, което владее само един език.
9.2 Хората в България учат чужди езици, защо му е на детето ми да учи български
2. Някои родители споделят, че не учат децата си на български език, защото повечето нормални хора в България учат и говорят други езици. Не трябва да забравяме, че повечето хора в България учат и говорят други езици като допълнение към българския, а не вместо него.
9.3 Детето може да се справи сáмо с един език
3. Някои родители предполагат, че децата им трябва да са изложени само на един език, защото смятат, че могат да се справят само с него. Както вече е споменато и на други места в тази книга, децата научават втория език по-лесно от възрастните и им е нужно около 30% от времето, когато са будни, да са изложени на втория език, за да го научат. Дете, изложено на тази система, научава и двата езика между две години и половина и петгодишна възраст. Много родители забравят, че самите ние употребяваме два езика в ежедневието си съвсем успешно, нима децата ни са по-глупави от нас?
9.4 Минималният допир до втория език е достатъчен, за да бъде научен
4. Някои родители мислят, че минимален допир до втория език е достатъчен, за да може детето да го научи. Научните изследвания показват, че едно дете се нуждае да бъде в среда, където се говори другия език около 30% от времето, когато е будно, за да научи два езика.
9.5 Детето говори само български, значи не знае другия език
5. Някои родители се колебаят дали да не започнат да говорят на другия език, защото детето им не го употребява пред тях. Редки са случаите, в които детето говори на другия език и родителите почват да се питат дали въобще го знае. Ако например родителите са говорили на детето си само на български, детето с времето започва да отговаря и говори само или предимно на български, както прави и в чуждоезична среда, където употребява другия език. С изненада обаче родителите установяват, че детето говори и втория език с хора, които го употребяват. Детето е напреднало с другия език, дори и когато родителите му не са му казвали и една дума на него.
9.6 Българската дума е много сложна, детето ми не може да я каже
6. Някои родители предпочитат да казват определени чужди думи вместо българските, защото им се струва, че на детето ще му е прекалено сложно да ги каже, камо ли да ги научи. Много от нас са забравили, че когато и ние сме се учили на български като деца, много от по-дългите и сложни думи не сме успявали да ги кажем. Колко от нас са успявали да кажат например ''хеликоптер'' като деца? Не можем да очакваме от децата ни да кажат някоя дума, особено по-сложна, направо от първият път, както и нашите родители не са го изисквали от нас. За да научи дадена дума, детето трябва първо да започне да я чува от някого. С течение на времето детето ще започне да я разпознава. След това ще се опитва да я казва, първоначално грешно или кратичко, като например ''коптер'' за ''хеликоптер'', но в последствие ще я изговаря все по-уверено и накрая ще я научи.

Езици


Трета част - Завръщане

1. Следва насочване на ума към вглъбяване в една реална цел.
2. Вглъбяването е обгръщането на целта от непрекъснатият поток на ума.
3. Осъзнаването става, когато ума отразява само значението й.
4. Осъзнаването се постига чрез трите върху една цел.
5. Чрез съзнателното овладяване се постигат основните умения.
6. Преходът от една степен в друга е плавен и не изисква никакво външно действие.
7. Тези три стъпки се различават от предишните пет по това, че са ръководени отвътре от нас.
8. Но даже и те са външни в сравнение с безпричинното осъзнаване.
9. Прекратяването на безпорядъчното съществуване на ума и овладяването му, довежда и до овладяване на възможностите му.
10. Чисто съществуване се постига, когато бъдат заличени впечатленията.
11. Осъзнаването разрушава разнопосочноста ни, а също и еднопосочноста.
12. И по този начин ще можем да постигнем единство, обединяващо минало и бъдеще във вечно сега.
13. В този процес ще можем да разбираме видоизмененията на грубата форма, свойствата, активността, предназначението и полезноста на всички елементи.
14. Видоизмененията се основават на комбинацията между качествата, които биват в изчерпваща, изразена или загатната определеност.
15. Различната последователност на видоизмененията е причината за многообразието в света.
16. Съзнателното овладяване на трите рода видоизменения носи познание за миналото и бъдещето.
17. Съзнателното овладяване на звука, обекта и значението, които погрешно се смесват, носи познание за звуците, издавани от всички същества.
18. Съзнателното овладяване на впечатленията носи познание за преражданията.
19. Чрез самяма върху признаците на тялото, се придобива познание за състоянието.
20. Но не познание за съдържанието, тъй като то не е било цел на съзнателното овладяване.
21. Върху формата на тялото, при отстраняване способността да бъде възприемаемо чрез прекратяване на връзката между очите и светлината, се придобива невидимост.
22. Резултатите от действията се явяват като два вида: активни и спящи. Съзнателното овладяване на тях и знаменията се придобива познание за тяхната реализация и раздялата с тялото.
23. Върху дружелюбието - усилването му.
24. Върху силата се придобива силата на слона и други сили.
25. Върху активността се придобива познание за малкото, скритото и загатнатото.
26. Върху слънцето - познание за вселената.
27. Върху луната - познание за звездите и галактиките.
28. Върху полярната звезда - познание за движението им.
29. Върху пъпа - познание за строежа на тялото.
30. Върху ямката на гърлото - освобождение от глад и жажда.
31. Върху курманади, която се намира под гърдите се постига неподвижност.
32. Върху светлината в главата - знание за силите.
33. Върху основното съществуване се постига всеведение.
34. Върху сърцето - познание за устройството на организма.
35. Опитът е нужен за този, който не може да различава стабилността и духът.Съзнателното овладяване на различието им носи познание за духът.
36. От това ще последва преобразяване на сетивата, присъщи на основното съществуване.
37. Те могат да се явят като препятствие за осъзнаването, но съставляват съвършените сили на човек, насочен към външния свят.
38. Чрез освобождаване от връзката и знание за входа и процеса на влизане, може да се влезе в друго тяло.
39. Върху средството за летене се придобива способността да се ходи по вода, блато, тръни и др.
40. Върху съзнателното средство - тялото се изпълва със светлина.
41. Върху отношението между слуха и пространството се придобива безграничен слух.
42. Върху отношението между тялото и пространството и размишление върху лекотата на памучното влакно се придобива способността за придвижване в пространството.
43. Чрез съзнателното овладяване на реалните видоизменения на организма се постига пълно телесно съвършенство, разрушаващо препятствията на просветлението.
44. Чрез съзнателното овладяване на петте основни елемента в техните състояния: грубо, загатнато, всепроникващо и приносящо полза, се постига господство над тях.
45. Вследствие на това се придобива способността да се променя тялото до всякакви размери, телесно съвършенство и неразрушимост на телесните свойства.
46. Съвършеното тяло съставлява: красота, приятност, сила и твърдостта на елмаз.
47. Чрез овладяване смисълът на формата, възприятието, самоосъзнаването, проницателността и полезността на чувствените органи се постига власт над тях.
48. Вследствие на това се придобива бързина в действията, независимост от чувствените органи и господство над основната причината.
49. Съзнателното овладяване на различието между стабилността и духа ще ни донесе всемогъщество и всеведение.
50. Ако останем безпристрасни към тези постижения, и когато сме разрушили семената на всякакво увличане, се постига независимост.
51. Ще трябва да внимаваме да не се увличаме от съблазнителността да общуваме с непознати същества, за да не възникне в нас гордост и самодоволство, тъй като възможността за нежелателни контакти и отклонения е още в сила.
52. От съзнателното овладяване на момента и неговата последователност се придобива способността за различаване.
53. Различаването дава възможност да се разпознават две еднакви неща, когато между тях няма различия по род, признаци и положение.
54. Постигнатата способност е всеобхватна, всевременна и мигновена.
55. Когато чистотата на стабилноста (съзнателността) стане равна на чистотата на духа, ще постигнем абсолютна свобода.
* Тази страница представя само третата от четирите части на "Теория на свободата", за да прочетете и останалите последвайте връзката.
* Текста се променя постоянно с цел той да стане по-ясен, а промените се качват периодично на , където можете да изразите мнението си или коментирате точките.


Blender

Засега тук ще събираме всички писмени материали, свързани с Blender. По-късно можем да доразвием страницата като я превърнем в категория, в която да влизат различните материали. С ''курсив'' са отбелязани ключовите думи, значението на които можете да видите в Речника в Приложението. Удебелени са клавишните комбинации с които може да се активира командата.
1 Въведение
Това е инициатива за създаване на българско ръководство за Blender, започната от . Форумът на тази общност е място, където можете да се свържете с други хора, които се интересуват от Blender или специално от областта, която представлява интерес за Вас. Книгата е поместена в Уикикниги по подобие на .
Текстът е публикуван под формата на Уики, защото той все още не може да послужи като пълноценно ръководство и с надеждата, че читателите ще допълнят или актуализират всяка непълна и неадекватна информация в него. Ако откриете нещо интересно в Blender, което не е имало кой да Ви го покаже или пък решите да споделите някакво свое постижение с програмата, авторите на това ръководство ще се радват да го споделите тук.
2 Възможностите на Blender
Blender е много мощен инструмент, който може да се ползва за 3D моделиране, анимация, рендериране, пост-продукция, създаване на интерактивно съдържание и плейбек. С негова помощ можете да наслагате вашите 3Д творения върху истински снимки или филми правени от вас самите, да добавите звук, специални ефекти (експлозии, заря или горящи букви...) и ...,кой знае,...да сътворите филм по-хубав от "Матрицата"! Създаден за лесно ползване от всеки ,Блендер всъщност е на много високо професионално ниво. Програмата е писана на Питон и е с отворен код. Blender се радва на голяма популярност и на непрекъснато разрастваща се общност.
3 Интерфейс
Едно от първите неща, които ще чуете за Blender е, че той е направен да е бърз. Това до голяма степен предопределя и интерфейса му. Той е различен от повечето други среди за 3D моделиране и използва пълноценно всички интерфейси на разположение. Именно това предопределя, че за да ползвате Blender, трябва да имате мишка с два бутона и тракер. Клавиатурата също се ползва интензивно и повечето команди са достъпни под формата на клавишни комбинации.
4 Моделиране
Стандартният начин да се моделира в Blender е с дясната ръка на мишката, а лявата на клавиатурата. Много удобен справочник за клавишните комбинации, които се ползват в Blender е (Б.а.: Дали да не ги сложим и тук? Тогава ще трябва редовно да се актуализират с промените във версиите). Картата е на английски, но тук следва легенда на основните термини от нея и ''клавишните комбинации'', с който се активират те. Имайте предвид, че ''клавишните комбинации'' зависят от режима, в който сте в момента.
* menu bar - меню - "n"
* delete - изтрий - "x"
* extrude - изтегли - "e"
* move - премести - "g"
* rotate - върти - "r"
* scale - скалирай - "s"
* specials - специални - "w"
* select region - "b"
* select/deselect all - "a"
* view front - виж отпред - "1" от NumPad
* view top - виж отгоре - "7" от NumPad
* view side - виж отстрани - "3" от NumPad
* view camera - виж откъм камерата - "0" от NumPad
За тези, които обичат да са точни, има възможност вместо да се тегли с мишката, да се въвеждат стойности от клавиатурата. Обикновенно след командата може да се въведат ос и размер на деформацията.
Изтеглянето е много удобна функция за моделиране и е достъпна само в режим на редактиране. За разлика от нормалното местене, то оставя първоначалната селекция и я свързва с новообразуваното и изтеглено копие.
4.1 Управление на камерата
С ''числената клавиатура'' може да се настройва гледната точна на ''изгледа''. За да я ползвате трябва да сте си активирали ''num lock''. Ако използвате лаптоп или по друга причина нямате numpad, в горния прозорец (след като го разширите надолу), можете да изберете System & OpenGL -> Keyboard -> Emulate Numpad. Това позволява използването на числата над клавиатурата вместо numpad.
5 Рендериране
Рендериране е процеса на превръщане на 3D сцената от върхове и ръбове, които ги звързват в картинка. Методите за рендериране могат да се разделят на два типа - в реално време и не в реално време. Методи като рейтресинг и фотон тресинг постигат много по-висок фотореализъм, но отнемат много по-дълго да рендерират една сцена.
Вграденaта машина за рендериране на Blender има възможност за стерео-рендериране. Резултатът от него може да са два отделни видео канала за двете очи или те да бъдат смесени в един анаглиф. Машината поддържа и рейтресинг, и радиосити рендериране. Много интересна опция е рендерерът за карикатури с който можете да правите класически 2D картинки.
Blender има вградена поддържа и за YafRay. Това е друга машина за рендериране, която използва фотон тресинг и постига забележимо по-добро качество.
Можете да видите примерни рендерирани сцени в .
Освен тези двете, Blender има интеграция и с някои други машини за рендериране. може да бъде намерен на официалната страница на Blender.
6 Скриптиране
Едно от най-големите предимства на Blender е, че могат да се дописват скриптове. Това може да се прави на Питон. Точният програмен интерфейс е описан в (Б.а.: най-вероятно няма да бъде преведен поради нуждата от непрекъснати актуализации с излизането на нови версии). Там има информация както за правене на скриптове, така и за игрова логика и дописване на самия Blender.
Питон е изцяло обектно-ориентиран и свободен (open source) език и има много предимства. Едно много голямо от тях е, че по естествен и директен начин могат да се интегрират така наречените native модули, писани на C или C++.
7 Заключение
Този текст все още няма как да бъде наречен книга, дори дума като статия или ръководство ще е пресилена. Но все пак се надявам той да помогне на хората, които се захващат с Blender и да провокира по-напредналите да добавят нещо от знанията си.
8 Уроци
8.1 Абсурдни обекти по абсурден начин
В този урок става дума за моделирането на невъзможни конструкции в Blender. са вид оптическа илюзия, в която с помощта на игра със сенките се рисува пространствен обект, който не може да съществува. Това, което ще покажа тук е как можем да направим т.нар. Триъгълник на Пенроуз или трибар.
Първата стъпка е да си създадем необходимия модел. За целта можем да започнем със стандартния куб на Blender. Чрез ''изтегляния'' (E) (виж раздел Моделиране на Ръководството) целта ни е да получим рамка с формата на 3-измерно "S":
Това можем да правим като избираме страни на квадрата в ''режим на избиране на лица'' от ''режима на редактиране''
сега трябва да завъртим обекта така, че да изглежда като триъгълник. За целта първо трябва да преминем в ''ортографска перспектива''.
След като напаснем ''изгледа'', трябва да сложим камерата да гледа от него. Това може да стане с клавишната комбинация (CTRL+ALT+0). Става дума за
(Б.а.: Очаквайте продължение или го добавете сами...)
9 Приложение
9.1 Речник
Тук можем да се опитаме да унифицираме начина по който превеждаме различни термини. Проблемът при някои е, че не се е наложил еднозначен превод, а при други, че просто правилната дума не идва на езика. Когато смятате, че някой превод е неудачен, моля повдигнете въпроса в беседата към тази страница, за да разясним различията преди да започнем да променяме.
* изглед - viewport
* изтегли - extrude
* клавишна комбинация - hotkey (горещ клавиш)
* машина за рендериране - render engine
* обектен режим - object mode
* Питон - Python - езикът за програмиране, на който е написан Blender. Името му е преведено в официалния превод на документациата, така че това е свършен факт
* програмен интерфейс - Application Programming Interface (API)
* радиосити - radiosity (сияние)
* режим на редактиране - edit mode
* рейтресинг - raytracing (следене на лъчите)
* рендерерът за карикатури - toon shader (б.а.: не ми харесва този превод)
* софтуер с отворен код - open source software
* фотон тресинг - photon tracing (следене на фотони)
* числена клавиатура - numpad


Неправилни глаголи

+ Неправилни глаголи в гръцкия език
A
αγανακτώ, αγαπώ, αγαπιέμαι, αγγίζω, αγοράζω, αγοράζομαι, αγρυπνώ, αδιαφορώ, αίρω, αίρομαι
αισθάνομαι, ακουμπώ, ακούω, αλείφω, αλλάζω, αμπαλάρω, αναβάλλω, αναβάλλομαι, αναγγέλω, αναγγέλλομαι
αναγνωρίζω, αναγνωρίζομαι, αναγράφω, αναδεικνύω, ανακλώ, ανακτώ, αναπαριστάνω, ανασκάπτω, ανασταίνω, αναστέλλω
ανεβαίνω, ανήκω, ανοίγω, αντιγράφω, αντιλέγω, απαλλάσσομαι, απαντώ, απαντιέμαι, απελαύνω, αποκλείω
απολαμβάνω, αποπειρώμαι, αποφεύγω, αρέσω, αρταίνω, ατυχώ, αυξάνω, αφήνω, αφήνομαι, απελαύνω
В
βάζω, βάλλω, βάφω, βγάζω, βγαίνω, βιάζω, βλάπτω, βλάφτω, βλέπω, βοηθώ
βρίσκω
Г
γελώ, γελιέμαι, γίνομαι, γιορτάζω, γλεντώ, γλυτώνω, γράφω
Δ
δαγκώνω, δαγκρύζω, δαμάζω, δανείζω, δαπανώ, δείχνω, δένω, δέρνω, δέχομαι, δηλητηριάζω
δηλώνω, διαβάζω, διαιρώ, διασπώ, διερευνώ, δίνω, διψώ, δοκιμάζω, δουλεύω, δυστυχώ
δυσφημώ, δωρίζω
Е
εγγφάφω, εγκαταλείπω, ειδικεύομαι, είμαι, ειρωνεύομαι, εισπράττω, εκτιμώ, εκφράζω, ελαττώνω, ελέγχω
ελευθερώνω, ελπίζω, εξετάζω, επαναλαμβάνω, επιστρέφω, έρχομαι, ευτυχώ, ευχαριστώ, εύχομαι, έχω
Ζ
ζαλίζω, ζαλίζομαι, ζεσταίνω, ζω, ζωγραφίζω
Н
ησυχάζω
Θ
θαμπώνω, θαμπώνομαι, θαυμάζω, θαυμάζομαι, θέλω, θερίζω, θερίζομαι, θεωρώ, θεωρούμαι, θυμάμαι
θυμούμαι